Трэці ліст Яна

Трэці ліст апостала Яна, Трэці Саборны ліст Свято́га Апо́стала Іаана Багаслова, Трэцяе Саборнае Пасланне святога Апостала Іаана Багаслова, 3-і ліст Яна, Трэцяе пасла́ньне Яна Багаслова  — адзін з лістоў апостала Яна, які ўваходзіць у спіс кніг Новага Запавету. Змяшчаецца пасля другога ліста апостала Яна перад лістом апостала Іуды.

 Адрасат і аўтарства ліста 
Ліст напісаны тым самым аўтарам, што і папярэднія два. У пачатку ліста аўтар вызначае сабе, як старшыню ці, што адно і тое ж на мове лістоў, як старэйшага чалавека. Па зместу і стылю ліст вельмі падобны на другі ліст Яна, а іх заканчэнні амаль аднолькавыя. У пачатку ліста пазначаны адрасат — нехта Гай, які быў кіраўніком адной з суполак; больш нічога ані пра Гая, ані пра месца, дзе ён жыў, не вядома.

 Змест ліста 
Ліст — адзін з самых кароткіх ў Новым Запавеце, у ім усяго 15 вершаў (карацейшы толькі другі ліст Яна, дзе вершаў увогуле 13). Аўтар вельмі задаволены тым, што Гай застаўся верным вучэнню і просіць таго заставацца дзейным і дапамагаць місіянерам-вандроўнікам. З іншага боку, апостал заклапочаны паводзінамі другога кіраўніка — Дыятрэфа, бачачы, што той працуе толькі дзеля ўласных мэтаў. У заканчэнні ліста апостал спадзяецца на хуткую сустрэчу і перадае прывітанні.

 Час і месца напісання ліста 
Верагодныя час і месца напісання тыя ж, што для іншых лістоў Яна — 90-я гады н.э. ў Эфесе.

 Сціслы план ліста 
 Прывітанне (1:1-4)
 Удзячнасць Гаю (1:5-8)
 Асуджэнне Дыятрэфа і падзяка Дыметрыю (1:9-12)
 Заканчэнне ліста (1:13-15)

 Пераклады 
 3 Іоаново (Біблія Францыска Скарыны)
 Трэцяе пасланьне Яна Багаслова у перакладзе Васіля Сёмухі
 Трэцяе Саборнае Пасланне святога Апостала Іаана Багаслова ў перакладзе Біблейскай камісіі Беларускай праваслаўнай царквы
 Трэцяе пасланне святога Яна Секцыі па перакладзе літургічных тэкстаў і афіцыйных дакументаў Касцёла Камісіі Божага Культу і Дысцыпліны Сакрамэнтаў пры Канферэнцыі Каталіцкіх Біскупаў у Беларусі
 Трэцяе паўсюднае пасланьне апостала Яна ў перакладзе Антонія Бокуна
 Трэці суборны ліст сьвятога Яана апостала Багаслова  ў перакладзе Яна Станкевіча
 Трэцяе саборнае пасланьне сьв. апостала Іоана Багаслова  ў перакладзе Лукаша Дзекуць-Малея і Антона Луцкевіча
 Трэці ліст сьв. ап. Яна  ў перакладзе Уладзіслава Чарняўскага
 3 ліст Яна ў перакладзе П. С. Татарыновіча
 Трэці Сабо́рны ліст Свято́га Апо́стала Іаа́на Багасло́ва ў перакладзе А. К. Клышкі
 3-і ліст Яна ў перакладзе Біблейскага таварыства ў Рэспубліцы Беларусь
 Трэйцяе Пасланьне Яана ў перакладзе Э. К. Сабілы, С. А. Малахава
 Крыніцы 

 Літаратура 
 Толковый Апостол. Соборные послания, изъясненные Епископом Михаилом. - М.: Правило веры, 2009. - 769 с. ISBN 978-5-94759-099-9
 Мэтью Генри. Толкование на книги Нового Завета. Том 5: Послания от Иакова — Коринфянам. 1999. 406 с.
 Толковая Библия. Новый завет. В 7 томах. Том 7. Деяния. Соборные послания. Откровения Иоанна Богослова. Под редакцией А. П. Лопухина. - М.: ДАРЪ, 2009. - 1296 с. ISBN 978-5-485-00276-3

Катэгорыя:Кнігі Новага Запавету
Катэгорыя:Апостал Іаан Багаслоў
Катэгорыя:Саборныя лісты